
HOTĂRÂREA NR.  36

    din  data de : 28.02.2013
privind majorarea  alocaţiei de hrană pentru  asistatii social din cadrul 
Cantinei de Ajutor Social Paşcani pe anul 2013 
Consiliul Local al Municipiului Paşcani, judeţul Iaşi;

Având în vedere prevederile Legii nr.208/1997, privind cantinele de ajutor social;

In baza prevederilor art. 2 şi 3 din HG nr.421/2008, privind stabilirea nivelului minim al alocaţiei zilnice de hrană pentru consumurile colective din instituţiile publice de asistenţă socială;


Având în vedere prevederile art. 36, alin. (2), lit. d), alin. (6), lit.a), pct.2, din Legea nr. 215/2001,  privind administraţia publică locală, republicată, cu modificările şi completările ulterioare; 

Având în vedere expunerea de motive a Primarului municipiului Paşcani în calitate de iniţiator al proiectului de hotărâre, înregistrată sub nr. 3869 / 22.02.2013;

Având în vedere raportul comun  de specialitate intocmit de  Serviciul Comunitar de Asistenţă Socială şi Autoritate Tutelară şi Direcţia Economica,  înregistrat sub nr.3870/22.02.2013;
Având în vedere nota de fundamentare întocmită de conducerea Cantinei de Ajutor Social Paşcani, înregistrată sub nr.3835/21.02.2013, prin care se propune, spre aprobare Consiliului Local,  suplimentarea alocaţiei de hrană pentru asistaţii sociali - beneficiari de hrană caldă de la Cantina de Ajutor Social cu 2 lei/zi/persoană ;
     Având in vedere Rapoartele de avizare ale urmatoarelor comisii de specialitate din cadrul Consiliului Local al municipiului Pascani :

-   Având în vedere avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ, IMM-uri, programe europene, atragere de fonduri structurale şi relaţii externe, înregistrat sub nr. 298/27.02.2013;

-  Având în vedere avizul Comisiei juridice, ordine publică, drepturile omului şi libertăţi cetăţeneşti înregistrat sub nr. 319/27.02.2013 ;

-  Având în vedere avizul Comisiei pentru învăţământ şi activităţi ştiinţifice, cultură, culte, tineret, sport şi turism, sănătate, muncă, protecţie socială şi combaterea sărăciei, înregistrat sub nr.  265/27.02.2013;
În temeiul art. 45 alin.(1) din Legea nr.215/2001, privind administraţia publică locală, republicată, cu modificările şi completările ulterioare,       

                                       H  O  T  Ă  R  Ă  Ş  T  E:

Art.1. Se aprobă majorarea alocaţiei zilnice de hrană pentru  asistatii social,  înregistraţi la Cantina de Ajutor Social Paşcani, de la 6 lei/zi/persoana acordată în conformitate cu prevederile HG 421/2008 privind stabilirea nivelului minim al alocaţiei zilnice de hrană pentru consumurile colective din instituţiile publice de asistenţă socială,  la 8 lei/zi/persoană.
Art.2.  Suma corespunzătoare majorării alocaţiei zilnice de hrană pentru consumul colectiv va fi suportată din bugetul de venituri şi cheltuieli al municipiului Paşcani, aferent anului 2013 – capitolul 68.02 „Asigurări şi Asistenţă Socială”.
Art. 3. Primarul Municipiului Paşcani, Direcţia Economica şi Cantina de Ajutor Social Paşcani  vor duce la îndeplinire dispoziţiile prezentei hotărâri.
Art. 4. Serviciul Administraţie Publică va comunica în copie prezenta hotărâre:

· Instituţiei Prefectului judeţului Iaşi;

· Primarului municipiului Paşcani;

· Cantinei de Ajutor Social Paşcani;

· Direcţiei Economice;

· Mass-media.

